
Arabisch 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Arabisch is 'n Semitische taol gesproke in de Arabische wereld, dat welt zegke in 
Noord-Afrika en 't Midde-Ooste. Met, volges ein sjatting,^ 280 mieljoen 
mojertaolsprekers en tientalle mieljoene twiedetaolsprekers, is't (nao Chinees, Spaons, 
Ingels en eventueel Hindi-Urdu) de veerde of vijfde wereldtaol en nump't zeker 90% 
vaan alle sprekers vaan Semitische taole veur zien rekening. 't Arabisch is de taol vaan 
sommege Marokkaanse immigrante in Nederland en't Belsj. De vaol dialekte vaan't 
Arabisch zien soms neet of lesteg oonderein te verstoon. Veur alle moslims heet de taol, 
boe-in de Koran is gesjreve, 'n liturg ische functie. 



’al-‘arabiyyah: 't Arabisch. 

Verspreiing 


't Arabisch is de einege officieel taol in Mauritania, Algerij e, Tunesie, Egypte, de 
Palestijnse gebeje, Libanon, Syrie, Jordanie, Koeweit, Saoedi-Arabie, Bahrein, Qatar, de 
Vereinegde Arabische Emirate, Oman en Jeme, en co-officieel in Marokko (neve 't 
Berbers), Israel (neve 't Hebreeuws), Irak (neve 't Koerdisch), Tsjaad (neve 't Frans), 

Soedan (neve't Ingels), Eritrea (de facto daan; neve't Tigrinya), Djiboeti (neve't Frans), 

Somalie (neve 't Somalisch) en de Comore (neve Comorees en Frans), 't Is, neve 
Chinees, Frans, Ingels, Russisch en Spaons, ouch ein vaan de zes werktaole vaan de 
Vereinegde Naties. 

Laank neet in alle len boe Arabisch de einege officieel taol is, is 't ouch de einege 
volkstaol. In de Maghreb , in 't bezunder in Marokko, spreke groete minderhede 
Berbertaole. Erkinning vaan 't Berbers is dao e geveuleg oonderwerp; in 't Arabisch 
veurjaor vaan 2011 kundegde keuning Mohammed VI vaan Marokko evels aon 't 
Berbers te goon erkinneJ 2 ^ In de Vrochbaar Haafmaon spreke neet wieneg lui nog Nui-Aramees. In Jeme en Oman weure nog 
hei en dao Modern Zuid-Arabische taole gesproke. In Tsjaad en Soedan zien vaol neet-erkinde Afrikaanse taole, veural Nilo- 
Saharaanse taole. 

Umgekierd weurt't Arabisch ouch boete't bove besjreve gebeed gesproke. Op Malta is't plaotselek Arabisch dialek, oonder de 
naom Maltees, officieel ('t Standaardarabisch heet dao gein functie; zuug ouch oonder). Arabische taoleilen vint me in 
Noordoos-Nigeria, op Cyprus, in Zuidoos-Turkije en in Iran en Centraol-Azie. Ouch dao oontbrik gemeinelek de kinnes vaan 
de Arabische standaardtaol. Vaol vaan die sprekersgemeinsjappe zien in hun veurbestoon bedreig. 

Plaots in de Semitische taole 



Arabisch es mierheidstaol 
(doonkergreun) en minderheidstaol 
(liechgreun). 


Zuug ouch: Semitische taole#Historie (intern) en Semitische 
taole#lndeiling 

Arabisch, veurtgekoume oet't Aajdnoordarabisch (zuug direk oonder), huurt bij de Wes- 
Semitische taole, in tegestelling tot't Akkadisch en same met alle aander Semitische 
taole. Traditioneel weurt 't Arabisch geach 't ingste verwant te zien met 't 
Aajdzuidarabisch en't Modern Zuid-Arabisch. Euvereinkomste bestoon oet't deile vaan 
't foneem /f/ boe aander groppe /p/ hobbe en oet't gebroke miervoud (zuug oonder), wat 
dao es regel (en neet es oetzundering) veurkump. In recinte tije zien gelierde evels mier 
euvereinkomste met 't Hebreeuws opgevalle, in 't bezunder bij Aajdnoordarabische 
dialekte. Volges hun ligke de verwantsjappe vaan 't Arabisch daan ouch mier nao 't 
noorde. 

Oppervlakeg heet't (Klassiek) Arabisch in vaol opziechte de groetste euvereinstumming 
met't Oegaritisch. Dit liet ziech evels gemekelek verklaore oet gedeilde conservatismes: 
't Klassiek Arabisch is zier awwerwets, 't Oegaritisch is zier aajd, daorum stoon allebei 
de taole nog kortbij hunne gemeine veurawwer. 



De plaots vaan't Arabisch en zien 
zosters in de Semitische taolfamilie, 
volges modern inziechte. 


Historic 







































Pre-islamitisch 


Hoofartikel: Aajdnoordarabisch 

De veurgenger vaan't Klassiek Arabisch (KA) moot bij e dialekcontinuiim hobbe gehuurd wat me Aajdnoordarabisch neump. 
Dit dialek is zelf neet euvergeleverd, meh versjellende aander dialekte zien wel bekind oet inscripties, die datere vaan de zesden 
iew veur Christus tot aon d'n islamitische expansie in de zevenden iew. Umtot't um aander dialekte geit, en ouch umtot't 
gebruuk sjrifsysteem nog summierder is es 't modern Arabisch sjrif (zelfs lang vocaole weure neet oetgesjreve), is de 
informatieweerde veur taolkundege beperk. Toch liet ziech al gans get euver dezen awwere vorm zegke. Zoe zien de zwake 
wortelconsonante w en y nog neet zwaak in ierste en daarde positie: b-n-y ( *banaya ) correspondeert met KA band 'heer heet 
gebojd'. Vrouweleke waord indege nog op -t en neet op -h. In de euvergeleverde dialekte waor't lidwoord neet al-, wie in't KA, 
meh h-n ( *han -), wat euvereinkump met't Hebreeuws; soms besteit't gaaroet neet. Gebroke miervoud kump al vaol veur, meh 
neet zoe dwingend wie in't KA. De woordvolgorde waor miestal VSO (werkwoord veuraon), wie ouch in't KA, meh soms 
SVO (in't Dedanitisch dialek). 't Is woersjijnelek tot't Aajdnoordarabisch teminste in zien vreugste faas naomvalle had, en neet 
allein in contexvorm, meh door't neet-sjrieve vaan vocaole liet ziech dat neet zegke. 

Ouch de Arabische poezie beit aonwiezinge veur't Arabisch vaan veur de zevenden iew. De poezie is 'n aw traditie die al veur 
d'n islamitischen tied tot bleuj kaom. Aw taolversjijnsele die in klassieke prozatekste neet veurkoume zien dao-in bewaord, wie 
't oetspreke vaan de naomvalsoetgeng zelfs in de pausaole vorm. 


Expansie en bleuj 

In 622 vloch Mohammed vaan Mekka nao Medina, 'n gebaortenis bekind es de Hidjra, die traditioneel 't begin vaan d'n 
islamitischen tied inluit. Nog in Mohammed zie leve (heer storf in 632) weurt gans't Arabisch sjiereiland oonderworpe, in de 
tientalle jaore daonao volge de Levant, Mesopotamia, Perzie, Egypte en Tripolitanie (tot 661, oonder de Rasjidoen, Mohammed 
zien discipele); tot 750 valle ouch Noordwes-Afrika en Hispani e en bereik me Centraol-Azie en Indie (groondgebeed vaan't 
modern Pakistan). In al dees gebeje mos me de Koran kinne leze (of minstens recitere); daobij kaome dao ouch groppe Arabiere 
te woene. Dit zorgde dus veur 'n enorm expansie vaan de Arabische taol. 

Allewel tot de Arabiere, wie bove bliek, 't sjrif wel koste, gebruukde ze't neet frequint; noe de Koran mbs weure opgesjreve 
kaom dao verandering in. Dit stuitde evels op neet gering probleme. De Arabische taol had mier klaanke es letters; daobij waore 
de letters door touwnummende stilering ummer mier opein goon liekene. Vocaole woorte neet oetgesjreve, al begos me dao 
oonderhand met door't leesmojer-systeem. Al bij al bleek de teks noe op versjellende plaotse dobbelzinneg. Daodoor zaog me 
de noedzaak vaan sjrifhervorminge in. Letters die te vaol opein liekende woorte in 't vervolg door punte bove en oonder 
oeterein gehawwe. Lang vocaole woorte consequint oetgesjreve, veur korte vocaole, nunatie (zuug oonder) en de glottislaag 
kaome speciaol teikes. Veur de oonderworpe volker die Arabisch moste liere woorte grammaire gesjreve; zoe woort ouch de 
Arabische grammaticaol traditie gebore. In de iewe die volgde woort't Arabisch ouch de taol vaan versjellende wetensjappeleke 
en filosofische tractaote. 


Verval 

Nao 750 heel de Arabische expansie op. 'n Invasie in't Frankisch Riek mislokde en de staotkundege binding vaan't kalifaot (de 
einheidsstaot vaan alle moslims) veel eweg: lokaol voorstegeslachte naome de mach euver. Ouch't sjisma tosse de soenniete en 
de sji'iete droog bij aon't verval. 't Perzisch riek woort noe de groetste meugendheid in de islamitische wereld. Naovenant woort 
zien taol, 't Perzisch, ouch belaankrieker. Hel watsje kraog de Arabische wereld ouch met de Kruustochte: allewel tot't lokde 
veur de christeleke vereuverere trok te sloon, woort dudelek tot Europa zien dominante positie in dit deil vaan de wereld weer 
laankzaam trokkreeg. Vaanaof 't ind vaan de middeliewe gong 't nog helder achteroet, met de invasies vaan achterein de 
Mongole en de Turke, en de stiechting vaan't Osmaans Riek, wat't brandpunt vaan de islamtische wereld nao Constantinopel 
verlag. 


Renaissance 

De Arabische Renaissance, inheims bekind es an-Nahdah, begos in de twiede helf vaan de negentienden iew in Egypte 

en sloog al gaw euver nao aander Arabisch sprekende deile vaan't Osmaans riek. In de volgende decennia kaome die deile 
allemaol oonder Brits bezit. Dit alles zorgde veur 'n intensief contak met't Europees modernisme. De aw klassieke taol woort 
nui leve ingebloze in de vorm vaan't Modern Standaardarabisch (MSA). Hei-in woorte noe romans nao westers veurbeeld 
gesjreve, zoewie gezette en aander publicaties (dit alles door de inveuring vaan d'n drokpeers , veurheer oonbekind in de 
Arabische wereld). De geis vaan't pan-arabisme euverheersde't beste deil vaan d'n twintegsten iew. Pas sinds relatief korten 
tied is mie aondach veur de dialekte. 



Sjrif 


Hoofartikel: Arabisch sjrif 

't Arabisch sjrif is 'n abjad. Dat welt zegke tot't in tegestelling tot e karaktersjrif spraokklaanke weergief, in tegestelling tot e 
syllabarium en 'n abugida teikes met inkel klaanke kint en in tegestelling tot 'n alfabet (in principe) gein vocaole sjrijf. 't Huurt, 
same met't Hebreeuws sjrif en't S yrisch s jrif, bij de Semitische abdzjads en weurt zjus wie al die sjrifsysteme vaan rechs nao 
links gesjreve. Lang vocaole weure evels wel oetgesjreve; dit maak 't Arabisch e semi-alfabetisch sjrif. Es compleet 
gevocaliseerd sjrif weurt gebruuk (zuug wijerop) kump't in de burnt vaan 'n ech alfabet. 't Arabisch sjrif weurt ouch gebruuk 
veur versjellende aander taole in d'n islamitische wereld (dit weurt adzjami geneump); 't is evels veur gein vaan die taole zoe 
gesjik wie veur't Arabisch. 

De oonderstoonde tabel tuint de achentwinteg letters vaan't Arabisch sjrif. Zuug veur mie details euver de oetspraok oonder. 
Sommege letters hobbe mie es ein meugeleke oetspraok, in't bezunder de gTm. Ouch dat weurt oonder oetgelag; dees gevalle 
zien hei met 'nen asterisk gemarkeerd. 


Naom 

Teike 

DIN 

IPA 


Naom 

Teike 

DIN 

IPA 

’alif 

1 

’la 

/?/, /se:/* 


dad 

if 

d 

idy 

ba’ 


b 

Ibl 


ta’ 

b 

t 

ibl 

ta’ 


t 

Itl 


za’ 

& 

z 

lay* 

ta ’ 

* 

km* 

t 

IBI 


‘ ayn 

l 

■ 

/?/ 

gTm 


g 

Idd* 


gayn 

t 

g 

/y/* 

ha’ 

L_ 

h 

Ihl 


fa’ 


t 

III 

ha’ 

i 

h 

Ixl* 


qaf 

J 

q 

/q/ 

dal 

9 

d 

Id/ 


kaf 

J 

k 

M 

dal 

5 

d 

Idl 


lam 

J 

i 

l\l 

ra’ 

j 

r 

Id 


mTm 

r 

m 

Iml 

zay 

j 

z 

Izl 


nun 

d 

n 

Ini 

sin 

l r_ 

s 

Isl 


ha’ 

0 

h 

Ibl 

sin 

A 

J 

s 

/;/ 


waw 

9 

w, u 

/w/, /u: / 

sad 

if 

s 

Is'l 


ya’ 

d 

V,T 

/j/, l\:l 


't Arabisch sjrif is cursief vaan aard, wat welt zegke tot de letters zoe vaol meugelek weure aoneingesjreve. Zes letters vorme 
dao 'n oetzundering op: ‘alif, dal, dal, ra ’, zay en waw weure neet doorverboonde aon de volgende letter. Door dit gebruuk 
kinne letters versjellende, soms zier versjellende vorm hobbe, nao gelaank de plaots boe ze in e woord veurkoume. Letters 
bestoon in twie basisvorm, veur 'n spatie en doorverboonde, en die laote ziech eder weer verdeile in twie oondertype. 'n Letter 
heet zoe 'ne losse vorm, 'nen indvorm, 'ne beginvorm en 'ne middevorm. In de tabel heibove zien de losse lettervorm te zien. 





Allewel tot in de Arabische spelling gein waord met ein letter kint - die weure aon't volgend woord vasgesjreve - kinne losse 
letters wel veurkoume: es de veurgoonde letter ein vaan de zes geneumde is, die neet weure doorverboonde (beveurbeeld s)Ji 
wardah 'roes', gans samegesteld oet losse letters). 

Veur 'n idee te geve wie zier de letters kinne versjelle: de ha ’ heet es losse vorm 0, es indvorm m es beginvorm P en es 
middevorm ✓?. 

De zes letters die neet weure doorverboonde hobbe mer twie vorm, zoewie de waw: losse vorm 9, indvorm $ Veur die letters 
gelt: op de plaots vaan de beginvorm steit de losse vorm, op de plaots vaan de middevorm kump d'n indvorm. 


Bezunder variante 

De ha ’ kin op't woordind veurkoume met twie puntsjes: a. Dees letter het ta ’ marbutah en gief de vrouweleken oetgaank 
achter waord aon (zuug oonder). De twie puntjes op't teike koume vaan de ta zoe gief me aon tot e woord in de contexvorm 
'nen /t/ in d'n oetspraok heet, dewijl de pausaole vorm (zuug oonder) indeg op 'n /h/ (die trouwes deks ouch neet weurt 
oetgesproke). Veurbeelde: Sv? warda(h) 'roes', contexvorm wardatun, sadTqa(h) 'vrundin', contexvorm sadiqatun. 

De yd ’ kump op't woordind ouch veur zoonder punte: jj. De letter klink daan es /$:/ (mutatis mutandis, zuug oonder), zjus 
zoewie de ’ alif. Me neump dit teike ‘alif maqsurah ('ingeslote ’ alif'). Deks, meh laank neet ummer, is’t 'n leesmojer veur 'n 
ya ’ die in 'n a-klaank veranderd is. Soms kump me de yd ’ zoonder punte ouch op de plaots vaan 'n gewoen yd ’ tege; dit is 
evels aof te raoje. 


Diacritische teikes 


De glottisslaag, in't Arabisch bekind es hamz, is 'ne volweerdege consonant in dees 
taol. Oersprunkelek woort de ‘alif gebruuk um'm weer te geve; allewijl is dat evels 
mier e klinkerteike en kin ’r allein aon't begin vaan e woord nog zoe functionere. Op 
aander plaotse (en soms ouch aon't begin vaan e woord) sjrijf me de glottisslaag met 'n 
aander teike, de hamzah (f). De hamzah steit miestal op 'nen drager ( ‘alif, yd ’ of 
waw), meh kin ouch losstoon; daan is ze feitelek de 29e letter vaan't Arabisch alfabet. 
De keus veur (geinen) hamzah-drager is aon vaste regele geboonde. 

Waord die met 'ne glottisslaag en 'n lang a beginne, zouwe eigelek twie ‘alife, aon't 
woordbegin mote hobbe. In plaots daovaan krijg d'n ‘alif 'ne striep debove: I. Dees 
combinatie het ‘alifmaddah. 

In compleet gevocaliseerd sjrif weure ouch de korte vocaole oetgesjreve, en wel door 
diacritische teikes op en oonder de letters boe ze op volge. De korte a weurt gesjreve 
met e striepke bove de letter, de korte z met e striepke oonder de letter, de korte u met 'n 
'mini-waw' op de letter. Veur de nunatie (zuug oonder) weurt't teike verdobbeld. Es op 
'ne consonant geine klinker volg, steit e rundsje debove. Leesmojers, die jummers zelf 
vocaolteikes zien, kriege gei teike. 



Nevestoond Koranveers ( bismillah ) 
in Arabische kalligrafie. De 
vocaolteikes zien naodrokkelek 
verwerk. 


Neet allein korte vocaole, ouch gejninaote (verdobbelinge vaan consonante) weure neet 
in letters oetgesjreve. Vaandao } farra 'heer vlochde'. In gevocaliseerd sjrif kriege 
geminaote ouch e teike bove de letter, wat saddah geneump weurt en get op 'n klein w liekent. 'n Eventueel vocaolteike kump 
dao weer bove. 


De vocaolteikes zien verpliech in de Koran, en gebrukelek in poezie, lierbeuk en dictionaire. Daoboete zien ze koelek te vinde, 
of't zouw mote zien veur dobbelzinnege situaties oet de weeg te goon. Ouch weurt't op pries gesteld um wienie de Koran weurt 
geciteerd in beveurbeeld de gezet, de vocaolteikes toch touw te veuge. Gevocaliseerd sjrif zuut zoe oet: 


£~)i & ft 

Bi-smi llabbr-rahmani r-rarum 


'In naom vaan God, de goodhartegste, de genaodegste' (Koran 1:1) 


Soms (veural in de Koran) weurt de lang a ouch neet es letter gesjreve; de klaank weurt daan weergegeve door 'n mini- 
bove de letter. 


alif 


De probleme die't zette vaan vocaolteikes op't toch al klein en subtiel Arabisch sjrif metbringe bij veural computerteks, zien 
neet gering. 



Transcriptie 


Es me't Arabisch sjrif in aander sjrifte, beveurbeeld't Latiens, welt weergeve, weurt de transcriptie te pas gebrach. In dit artikel 
weurt gebruuk gemaak vaan de wetensjappeleke norm DIN 31635. Dees transcriptie is oontwikkeld door de Deutsche 
Morgenlandische Gesellschaft en in 1936 op't Internationaol Orientalistecongres in Roeme aongenome. DIN 31635 heet't 
karakter vaan 'n transliteratie: alle letters vaan't Arabisch sjrif weure, door middel vaan diacritische teikes, oeterein gehawwe, 
en weergegeve met ei teike. Wei weure, vaanzelf, korte vocaole en geminaote oetgesjreve. 

't DIN-systeem heet e paar veurdeile bove't fonetisch sjrif (IPA). Belaankriekste veurdeil is tot DIN 31635 mie es IPA de logica 
vaan de Arabische taol volg. Zoe is't IPA koelek berekend op de emfatische consonante, die mer subtiel in oetspraok versjelle 
vaan hun oongeaffecteerde pendante. 't IPA moot daan diacriete gebruke, wat't lever neet deit. De vocaole, veural de a, kinne 
daan weer hendeg versjelle naomaote ze tosse liech- of doonkerkleurende consonante stoon. 't IPA moot zoe'n versjelle 
weergeve. Dit maak de versjellende grammaticaol functies vaan de klinkers evels oondudelek, wat bij de bestudering vaan't 
Arabisch oonwunselek is. DIN 31635 negeert bewos dees allofonie en gief de woordstructure zoe vaol dudeleker weer. 

In 'n alledaogser gebruuk (beveurbeeld in de gezet) weure aander transcripties gebruuk, die neet zoe euvervleujeteg vaan 
diacriete gebruuk make. Emfatische consonante weure daan neet oeterein gehawwe, zoe min wie ha ’ en ha ’. Hamz en 'ayn 
weure deks eweggelaote. Vaan ’n q kin, meh hoof neet, 'n k weure gemaak. U en u kinne, in't Nederlands entans, es oe weure 
gesjreve. Soms weurt touwgegeve aon de dialekoetspraok (g veur q, e veur ai ), zoetot 'n plaots die in't MSA Burayqah het es 
Brega te book kump te stoon. Soms weure ouch gewoen foute gemaak (dat welt zegke transcripties gebruuk die geine pendant 
hobbe in wat veur oetspraok daan ouch). De naom Moe'ammar al-Qaddhafi (de vreugere leismaan vaan Libie) kin zoe wel 
tientalle variante hobbe, wie hei dudelek weurt gemaak: 


d 



_ zz 


De wetensjappeleke transcriptie is hei neet in opgenome. 

Klaanklier 


Consonante 


De met de letterteikes corresponderende 28 consonante vaan't Arabisch zien de volgende: 



Labiaol 

Interdentaol 

Dentaol/Alveolair 

Palataol 

Velair 

Uvulair 

Faryngeaol 

Glottaol 

sumpel 

emfatisch 

sumpel 

emfatisch 

Nasaol 

m 



n 







Plosief 

stumloes 




t iy 

t /£'/ 


k 

q 


’ 111 

stumhobbend 

b 



d/d / 

d/d'/ 






Affricaot (stumhobbend) 






g/d3/ 





Fricatief 

stumloes 

f 

t/QI 


s 

s /s'/ 

S/J7 

h/x/ 


h/h/ 

h 

stumhobbend 


d/a/ 

z /a'/} 

Z 



g/y/ 


' /S7 


Approximant 

w 



i 


y/j/ 




Gerold 




r 








Gekoze is ummer veur de mies veurkoumende realisatie. De versjellende allofone zien eweggelaote; die weure oonmiddellek 
hei-oonder behandeld. 


Emfatische consonante 







































Zoezjus waor al ins spraoke vaan de emfatische consonante. Heibij geit't um veer letters, te weite sad, dad, ta ’ en zd \ Dees 
letters klinke oongeveer wie hun neet-emfatische tegehengers sin, dal, ta ‘ en dal, respectievelek, meh weure aanders 
gearticuleerd: met 'n slappe tong die de ganse moond volt. Me kin dat versjel't beste vaan 'ne mojertaolspreker liere. 't Effek 
vaan die aander articulatie is te hure in de klinkers die veur en/of nao de emfatische consonante koume: die weure 
doonkergekleurd, wat welt zegke tot ze opener zien en mier achter in de moond ligke. Zuug veur mie details oonder. 

De Za ’ is in de mieste oetspraokvariante vaan't Arabisch 'nen emfatische variant vaan de dal, meh kin ouch wie 'n emfatische 
z (zay) klinke, zoewie de spelling suggereert. De veurnaomste rei um in DIN 31635 <z> te spelle is praktisch: aanders zouw me 
es teike 'n d met twie diacriete droonder mote gebruke. 

Aander bezunderhede 

De hamz of glottisslaag, die in 't Limborgs allein zwaak te hure is bij frases die met 'ne klinker beginne, weurt in 't 
Standaardarabisch naodrokkelek gearticuleerd. Wee good Duits heet liere spreke, is al gewoen veur dat aon't begin vaan't 
woord te doen; me moot't noe evels ouch aon 't ind vaan 'n syllaab, deks veur aander letters, aonliere. 

De ta ’ klink wie de th in't Ingels thing. 

De gim klink in de mieste variante wie de j in (de correcte Ingelse oetspraok vaan) jam; 't is aon te raoje veur deze variant aon 
te liere. Ouch kump veur wie de j in't Frans jardin, en wie de gk in sjogkel. De leste oetspraok kump me veural in Egypte tege, 
neet allein in't dialek, meh ouch in de plaotseleke oetspraok vaan de standaardtaol. Oesprunkelek moot de letter wie /g J / hobbe 
gekloonke ( gk met j-naoslaag), wie noe nog wel in Bove-Egypte. 

De ha ’ is 'n hel h, die met vaol krach deep in de keel weurt gearticuleerd. 't Maag evels neet te vaol op 'n ch liekene; daan heet 
me euverdreve. 

De h)a ’ klink wie de Hollandse ch (of de Duitse ach-Laut), dus in de keel gevormp. 't Is naodrokkelek gein weike ch wie in't 
Limborgs. Wel heet de letter 'ne nog heldere variant, dee met de huig weurt gevormp, en klink wie de ch in't Zwitserduits: ///. 

De dal klink wie de Ingelse weike th wie in that. In tegestelling tot't Ingels moot me hei wel 'ne naodrokkeleke fricatief 
(vriefklaank) laote hure. 

De ra ’ moot aided en euveral rolle, wie in neet-steielek Hollands of aon de Maoskant. 'n Keel-r of 'n 'Gooise r' kin hei neet. 

De sin klink wie de sj in sjoen. 

De ‘ ayn is nog lesteger aon te liere es de emfatische consonante. Ze kump neer op ’ne stumhobbende variant vaan de ha ’ 
(depe h dus). De depe variant vaan de Mestreechse r (veur de meiste Limburgers klink dee get zachter) in e woord wie hart 
kump demet euverein. Vaan de ' ayn besteit ouch 'ne zwakere variant, dee mie op 'ne klinker liekent. 

De gayn klink wie 'n stumhobbende g in't verzorg Hollands (wie in vlaggen, in tegestelling tot lachen, boe me 'n ha ‘ kin 
hure). Ze heet ouch ’ne variant dee klink wie de Franse r. 

De qaf liekent op 'n k, meh weurt met de huig gevormp (uvulair), dewijl eus k en de Arabische kaf met de tong weure gemaak. 

De lam klink dun, wie de Duitse of Franse /. De dikke 1, wie in't Hollands of Ingels aon’t woordind, kump allein veur in Allah 
'God'. 

De waw is bilabiaol, wie de Limborgse w, en klink dus neet wie de Hollandse en zeker neet wie de Duitse w. 

't Arabisch heet gein Auslautverhartung. Stumhobbende (weike) consonante zien dus ouch aon't woordind weik, in tegestelling 
tot't Limborgs. Yad 'haand' indeg gewoen op 'n [d]. 


Vocaole 

Klassiek Arabisch en Modern Standaard Arabisch hobbe mer drei vocaolkwaliteite, a, i en u, die kort en laank kinne zien (a, T 
en 0); dit maak dus zes foneme. Bloete klaanke gief't evels mie es drei. De Arabische vocaole zien naomelek veurwerp vaan 'n 
sterke allofonie: 'tzelfde foneem kin aanders klinke in aander umstandeghede. 

Die umstandeghede weure oetgemaak door de consonante. Zoe maak me versjel tosse helderkleurende consonante, die 'ne 
vocaol in zien natuurleke kwaliteit laote hure, en doonkerkleurende consonante, die opener en mie nao achter ligkende variante 
oprope. De doonkerkleurende consonante zien dominant: es 'ne vocaol tosse eine helderkleurende en eine doonkerkleurende 



consonant steit, weurt heer doonker gekleurd. Doonkerkleurende consonante zien alleriers de emfatische klaanke; wijer ha ', 
ra ’, ayn, gayn, qafe n soms ha Alle aander consonante, inclusief de hamz, zien helderkleurend. 

De a klink in neutraole (heldere) vorm miestal wie 'n e. De korte a klink wie de e in bel of zelfs wie de e in tel ([£ ~e]). Oonder 
invlood vaan emfatische letters klink ze ieder es de a in bal ([a]). Bij de aander doonkerkleurende letters huurt me 'n Italiaanse 
of Venlose a ([a], ofwel de aa meh daan korter). 

De lang a klink al get a-echteger in ziene natuurleke vorm, mie wie de aa in geaffecteerd Nederlands ([ae : ]). Bij 
doonkerkleurende letters die gein emfatische zien huurt me 'n [a: ] (’n gewoen aa), bij emfatische letters 'n [a: ] (’n 
Amsterdamse ao). 

Dit is de oetspraok die in de Arabische wereld't mieste veurkump. In bepaolde gebeje evels weurt de a minder geslote, minder 
e-echteg oetgesproke. 

De i klink wie de ie in friet. In doonkerkleurende umgeving weurt de klaank opener, tot [e] of [i], De i in't woord & qif 'stop' 
klink daodoor oongeveer wie de i in pit. 

De u klink wie oe. In doonkerkleurende umgeving, veural bij emfatische letters, weurt't foneem tot [o]. 

De combinaties aw en ay zien in de logica vaan de Arabische taol gein diftonge: de waw resp. yd ’ heet in zoe'n gevalle de 
functie vaan (wortel-)consonant. Zoe gaw es de oetspraok vaan't Arabisch neet mie strik klassiek is, weure die klaanke evels 
wel es diftonge oetgesproke (an resp. ai of ei). In de mieste dialekte zien't zelf monoftonge 6 en e gewore: ^ nawm 'slaop' 
weurt rtom, layla(h) 'nach' weurt lela. 

Pausaol oetspraok 

In't Klassiek Arabisch en't MSA weure vaol waord aanders oetgesproke wienie ze direk veur of direk nao 'n spreekpaus weure 
gezag. Spreekpauzes zien in eder geval't ind vaan 'ne zin, en in vaol gevalle (aofhenkelek vaan de keus vaan de spreker) ouch 
kommata. De realisatie vaan waord die me daan huurt, neump me de pausaol oetspraok, dewijl 't tegedeil es contextueel 
oetspraok bekind steit. 't Is op de pausaol oetspraok tot de Arabische spelling is gebaseerd; vaandao tot me vaol vaan de 
oetgeng oet de Arabische grammair in't sjrif neet trokzuut. De oppositie tosse contextueel en pausaol oetspraok is typisch e 
veurbeeld vaan morfofonologie. 

Aon’t woordind verdwijne veural letters. Zoe weure korte vocaole in principe neet oetgesproke. Es gevolg daovaan verdwijne 
miestal de naomvalsvorm (zuug oonder) bij waord in't inkelvoud en gebroke miervoud (zuug oonder). Bij vrouweleke waord 
(zuug oonder) verdwijnt ouch de vrouweleken oetgaank, -f-; daoveur kump daan 'n h in de plaots die me deks neet oetsprik (de 
ta ’ marbutah; zuug bove). 't Woord 'vrundin', wat in contextueel Arabisch klink es sadTqatu(n), sadTqati(n) of 

sadTqata(n), klink veur 'n spreekpaus es sadiqa of sadiqah. 

Aon’t woordbegin koume soms zjus letters debij. Dat zit zoe: volges de klaankwette vaan't Arabisch kin 'n fraas neet met twie 
consonante beginne. Um te vermije tot dat toch gebaort, weurt 'n hulpconstructie veur't woord gezat: 'ne glottisslaag met 'ne 
korte vocaol denao. De hulpconstructie weurt gesjreve met 'n ’ alif zoonder hamzah. Zoe .caw es zoe e woord in de conteks 
steit, verdwijnt de hulpconstructie; de ’ alif weurt daan nog wel gesjreve. Beveurbeeld: i ’al-malik, ’al-maliku, l-maliku 
of l-malik 'de keuning'; wa-l-malik(u) 'en de keuning'. 

In de dialekte besteit't versjel tosse conteks en pausaol neet. Ouch in get losser MSA weure euveral pausaol vorm gebruuk. 

In gevocaliseerd sjrif weurt bij 'n euverdudeleke spreekpaus, beveurbeeld't ind vaan e Koranveers, 't vocaolteike op de leste 
letter eweggelaote, aongezeen me dat in gei geval zouw (mage) oetspreke. 

Grammair 


Hoofartikel: Arabische grammair 
Zuug ouch: Semitische taole#Grammair 

't Arabisch is 'n flecterende taol, boe-in de versjellende eleminte oonlosmakelek dooreingevlochte zien. Wie alle bij Semitische 
taole weurt d'n Arabische gr ammair gedomineerd door't wortelsysteem. Met 'ne wortel vaan (op inkel gevalle nao) drei lettere 
weure versjellende werkwaord, substantieve en adjectieve gevormp, die qua beteikenis verwant zien. In de wortel weure daan 
korte en/of lang vocaole en soms (bestumde) consonante touwgeveug. De verveuging vaan't werkwoord en verbuiging vaan't 
naomwoord gebaort daan gedeiltelek door pre- en/of suffices en gedeiltelek door weer nui stamme vaan dezelfde wortel. De 
begrippe stam (woorddeil met vocaole boe-aon prefices en suffices kinne weure geplek) en wortel (groondelemint vaan drei 
consonante) mote neet weure dooreingehaold: vaan de vorm ’aftakiru 'iech dink' is de stam ftakir meh de wortel f-k-r (de i 
is hei 'nen touwgeveugde consonant). 




Substantieve 


Geslach 

Arabische substantieve kinne, wie in alle Afro-Aziatische taole, mannelek of vrouwelek zien. Manneleke waord zien 
oongemarkeerd, vrouweleke waord hobbe miestal d'n oetgaank -at(un), pausaol -a(h), die in 't Arabisch sjrif met 'n ta ’ 
marbutah (5) weurt weergegeve. Zo kin me woordpare make wie gamal ’kernel’ en gamalq(h) 'kemelwijfke'. 
Sommege waord op -a(h) zien grammaticaol mannelek; 't geit daan um waord veur maanspersoene wie halTfa(h) 'kalief'. 
Sommege oongemarkeerde waord zien vrouwelek; dit kinne zoewel natuurlek vrouweleke waord zien (/*l 'umm ’mojer’) es 
waord veur dinger yamm 'rechterhaand'). 


Staot 

Substantieve kinne in't Arabisch in drei staote veurkoume: de staot vaan oonbepaoldheid, de staot vaan bepaoldheid en de 
status constructus. Waord in de staot vaan oonbepaoldheid kriege deks 'n -n achter de naomvalsoetgaank, die in de pausaole 
vorm same met deze vocaol verdwijnt en die in’t alledaogs sjrif neet weurt gesjreve. Dit neump me nunatie. Waord in de staot 
vaan bepaoldheid kriege gein nunatie meh wel e lidwoord aon’t begin, ’t Lidwoord weurt neet verboge, weurt vasgesjreve aon’t 
woord boe’t bijhuurt en weurt bij sommege lettere geassimileerd. Dit weurt evels neet oetgesjreve: de spelling vaan’t lidwoord 
is ummer ^ 'al-. De status constructus, ’t objek vaan 'n genitiefverbinding, krijg gei lidwoord en gein nunatie. Bij de waord 
wU* malik ’keuning’ en sadTqa(h) ’vrundin’ zuut dat es volg oet (alle vorm zien in de nominatief): 


staot vaan 

oonbepaoldheid 
staot vaan 

bepaoldheid 
status constructus 


malikun, paus. malik 
al-maliku, paus. al- 
malik 

maliku, paus. malik 


’ ’ne keuning’ 

’de keuning’ 

’de keuning vaan’ 


sadiqatun, 

sadiqa(h) 

as-sadiqatu, 

as-sadlqa(h) 

sadiqatu , 

sadiqat 


paus. 

’ ’n vrundin’ 
paus., , .. , 

M de vrundin 

’de vrundin vaan’ 

paus. 


De spelling blijf in de veurbeelde ummer S of, met lidwoord, I resp. 


Getal 


Arabische substantieve kinne drei getalle hobbe; neve inkelvoud en miervoud is dat ouch d’n dualis 
of’t twievoud. ’t Miervoud weurt op twie menere gevormp: gezoond (extern) of gebroke (intern). 
Bij’t gezoond miervoud weurt 'n achterveugsel aon de stam geplek. Bij't gebroke miervoud weurt 
op de wortel e gans nui woord gevormp. Bij manneleke waord kump’t gezoond miervoud koelek 
veur; allein bij (verzelfstendegde) participia en e paar aander waord (wM b talib(un) ’student’ > 
(Jj* l b talibun(i) ’studente’). Alle manneleke waord veur dinger en de mieste veur persoene hobbe 
e ggbroke miervoud: ragul(un) 'maan' > jJVv rigdl(i/fi) ’maander’; r 

U»l ’amlak(un) 'keuninge'; w'l? ki, 
vaol dekser e gezoond miervouc 
sadTqat(un) 'vrundinne'; I 


kitab(un) 'book' > 


V ri gal (ltd) ’maander’; malik(un) 'keuning' > 

kutub(un) ’beuk’. Waord op -a(h) hobbe 


ad, meh laank neet ummer (v),^^sadiqa(h/tun) ’vrundin’ > 0 

bJi 


kalima(h/tun) ’woord' > kalimat(un) 'waord'; meh 


warda(hZtun) 'roes' > ))y f wurud(un) 'roeze'). 

D'n dualis is umrper gezoond, en geit oet op -dn(i)\ malik(un) 'keuning' > m&L malikan(i) 


ummer 

'twie keuninge'; malika(h/tun) 'keuningin' > ij malikatan(i) 'twie keuninginne' 


Es veerde getal weurt soms't collectivum gezeen. Dit kump veur bij telbaar concrete dinger met e 
vrouwelek geslach. E woord in 't collectivum kin me evels beter es 'n aander zelfstandeg 
naomwoord in't inkelvoud begriepe. Me krijg't door d'n oetgaank -a(h) vaan't woord aof te hole; 
't rizzeltaot gelt es mannelek inkelvoud. E collectivum benaodrok de identiteit vaan miervoudege 
dinger es ein grop, dewijl bij't miervoud de naodrok mier op de individue ligk. Met aander waord: 
't miervoud is veur stokgood, 't collectivum veur massagood. Vergeliek: 


■ 3 iji warda(hZtun) ' 'n roes' 

■ iji ward(un) 'e bosselke roeze', 'e roezeperkske' (collectivum) 




(jl'Vi wardatani (twie 
roeze) 



wurudun (mie es 
twie roeze) 










■ )9Ji wurud(un) ' 'n x aontal roeze' (miervoud) 

Soms weurt, bij waord die e collectivum hobbe, es voesregel veur't miervoud gebruuk: minder es 
tien (pluralis paucalis). Dao moot me evels zier veurziechteg met zien. 

Naomval 


Arabische substantieve weure nao naomval verboge. Dao zien drei naomvalle: nominatief, genit ief 
en accusatief. Ze hobbe alledrei (in't inkelvoud en bij gebroke miervoude) typische klinkers: u, / 
en a respectievelek. Wie bove gezag kump dao bij de staot vaan oonbepaoldheid 'n -n achter. 'ne 
Keuning weurt daan in nominatief, genitief en accusatief respectievelek malikun, malikin en malikan. In de pausaol oetspraok 
valle de mieste naomvalsoetgeng eweg, zoetot't versjel daan neet is te hure. In zoe good wie alle dialekte zien de naomvalle 
zelfs gans verdwene; 't aonliere vaan de naomvalle oet de Standaardtaol is veur 'ne spreker vaan't Arabisch daan ouch lesteg. 

Gezon miervoude en twievoude hobbe mer twie vorm: eine veur de nominatief en eine veur genitief en accusatief same. Dat is 
ouch't geval bij sommege aander waord, entans bij de staot vaan oonbepaoldheid; die waord weure diptote geneump. Triptote 
en diptote vorme klas 1 resp. 2 vaan't Arabisch flexiesysteem. Compleet zuut dat zoe oet: 

1. Triptote: de mieste inkelvoude en gebroke miervoude 

2. Diptote: e beperk aontal waord, veural gebroke miervoude 

3. Waord op -in, pausaol -T 

4. Waord op -an, pausaol -a 

5. Waord op -a (zoewel contextueel es pausaol) 

6. Dualisvorm 

7. Gezon vrouweleke miervoude 

8. Gezon manneleke miervoude 

9. Idem, met zwake daarde wortelconsonant 

Daoboete valle nog e paar oonregelmaotege waord. 



iji wardun (roeze in e 
grupke) 


Adjectieve 


Zjus wie in de Indogermaanse taole zien adjectieve in de Semitische taole echte naomwaord, die met't substantief boe ze 
bijhure metverboge weure. Ouch kinne Arabische adjectieve zoonder meujte tot substantieve weure gemaak. Zjus wie 
substantieve valle ouch adjectieve in ein vaan de nege buigingsklasse (zuug oonmiddellek bove). 


Weurt't adjectief attributief gebruuk (es bijveugeleke bepaoling aon e substantief), daan kump 't achter't substantief boe 't 
bijhuurt. 't Congrueert demet in naomval, en miestal ouch in geslach, getal en staot. In de staot vaan bepaoldheid krijg 't 
adjectief obbenuits ('a)l- es lidwoord. Vaandao: 


7 .j ragulun kabirun "ne groete maan' (nominatief) 


' J. 

. ^.JJ\ ( ’a)l-kitabi l-qadimi "t aajd book' (genitief) 

■ rfb* (jf sj) wardatayni gamilatayni 'twie sjoen roeze' (genitief of accusatief) 

( ’a)!- ’amlaka l-hulandiyymi 'de Nederlandse keuninge' (accusatief) 


Op zaaknaome in't miervoud volg 'n adjectief in't vrouwelek inkelvoud: 

■ vCtf kutubun qadTmatun ’aw beuk' 


Werkwaord 










Arabische werkwaord weure volges vaste petroene oet dreiletterege (bij oetzundering veerletterege) wortele gevormp. Ze weure 
verveug nao persoen, geslach, getal, tied, wijs en agent. Vaan eine wortel kinne mie werkwaord weure gemaak, die me 
traditioneel in versjellende stamme oondersjeit. 

De citeervorm veur dictionaire, lierbeuk etc. is de derde persoen inkelvoud mannelek vaan de verleien tied. J* fa 'ala 'doen' 
beteikent dus letterlek 'heer deeg’. Dit weurt gedoon umtot dit de neutraolste vorm vaan't werkwoord is, zoonder touwgeveugde 
letters. In inheimse Arabische grammaire gebruuk me veur werkwaord ummer't paradigma fa 'ala, ouch bij vorm die veur dat 
werkwoord neet bestoon. 

Persoene 

't Arabisch maak persoensvorm met de ierste persoen inkelvoud, twiede persoen inkelvoud mannelek en vrouwelek, derde 
persoen inkelvoud mannelek en vrouwelek, twiede persoen dualis, derde persoen dualis mannelek en vrouwelek, ierste persoen 
miervoud, twiede persoen miervoud mannelek en vrouwelek, derde persoen mannelek en vrouwelek. Dat zien same dus dertien 
persoensvorm (tegeneuver beveurbeeld zes in't Latien). D'n dualis vaan de ierste persoen kin neet weure oetgedrok. 


Tije en wijze 

Tied (tempus ) en wijs (modus) zien in't Arabisch neet zoe sterk gesjeie wie in vaol Indogermaanse taole: versjellende 'wijze' 
kinne mer in einen 'tied' veurkoume. Daorum behandelt de Arabische grammair ze es ein categorie. De veer tije/wijze zien: 
perfectum, imperfectum (indicatief), subjunctief en apocopaot (ouch wel jussief). 

In de Latiense grammair zien perfectum en imperfectum allebei verleie tije. Neet zoe evels in't Arabisch en aander Semitische 
taole: perfectum steit hei veur 'verleien tied', en imperfectum veur 'tegewaordegen tied 1 . Dit is verwarrend meh me moot dat 
gewoen weure. De perfectumvorm fa ala beteikent 'heer deeg', d'n imperfectumvorm yaf 'alu beteikent 'heer deit'. 't Perfectum 
weurt gevormp met de perfectumstam (bij werkwaord vaan stam I is dat fa 'al, fa 'il of fa 'ul) en 'ne suffix veur de persoen. 't 
Imperfectum weurt gemaak met 'nen aandere stam (f 'al, f ‘il of f 'ul bij werkwaord vaan stam I) en 'ne circumfix: 'n 
touwveuging zoewel veur es achter't woord. Vaan de vorm yaf 'alu is f 'al d'n imperfectumstam en ya...u de circumfix. 

Subjunctief en apocopaot weure gemaak met d'n imperfectumstam en aandere oetgeng (deks geinen oetgaank bij d'n 
apocopaot). Dees twie wijze weure in 'n aontal speciaol gevalle gebruuk: de subjunctief oonder mie in bijzinne, d'n apocopaot 
veural in oontkinnende constructies. Bij d'n imperfectumvorm yaf ‘alu huurt de subjunctiefvorm yaf 'ala en d'n apocopaotvorm 
yaf ‘al. 

D'n imperatief weurt miestal op d'n imperfectumstam gemaak, deks met 'n hulpconstructie in de pausaol oetspraok. Heer kin 
allein in de twiede persoen veurkoume en heet vijf vorm (m. ink., v. ink., dua., m. mv., v. mv.). Veurbeeld: ( ‘u)f 'al 'doeg 
(mannelek)', ( ’u)f 'alna 'daot (vrouwelek miervoud)' 

Passief 

In't passief mutere de klinkers in de stam en soms in de prefix. Passief bij fa 'ala is fu 'ila "t woort/is gedoon', passief bij 

yaf 'alu is yuf 'alu "t weurt gedoon'. Umtot't korte klinkers betrof, zuut me dat versjel in neet-gevocaliseerd sjrif neet trok: ijr 

Ugj w 

en Jr"- 

Nominaol vorm 

't Werkwoord heet drei nominaol vorm: 't participium actief (oonvoltoejd deilwoord), 't participium passief (voltoejd deilwoord) 
en e zelfstandeg naomwoord, wat me masdar neump. 

Bij werkwaord vaan stam I weurt't participium gemaak volges't sjema fa ‘il ('doende'). 't Participium passief geit daan nao't 
princiep maf 'ul ('gedoon'). Veur de werkwaord vaan aander stamme gelle aander regele. Participia kinne weure vrouwelek 
gemaak en kriege e gezoond miervoud, ouch bij't mannelek. Deks koume ze es substantief veur. 

De masdar weurt in westerse grammaire soms infinitief geneump, meh dit is neet zjus. Heer is naomelek ummer e zelfstandeg 
naomwoord, en is allein daan good es vertaoling vaan euzen infinitief es die tot substantief is gemaak, in zinne wie Zwumme is 
'n vermeujende bezegheid. De masdar liet ziech beter vergelieke met waord wie daod of gedeuns (bij doen), rit (bij rife), hoop 
(bij hope) en wandeling (bij wandele). De masdar vaan stam I kin op versjellende manere weure gevormp, zjus wie dat in't 
Limborgs (zuug de veurgoonde veurbeelder) ouch neet vasligk. De masdar bij fa ‘ala is J” fi ‘l, meh dit is mer ein vaan 
tientalle meugeleke sjemata. Wie bij gebroke miervoude moot me in zoe e geval dus d'n dictionair pakke. Bij stam II en hoeger 
gief't wel vaste petroene. 



Stamme 


In 't Limborgs kin me vaan sumpel (einstammege) werkwaord samegestelde werkwaord make, door touwveuging vaan 
veurveugsele: doen, aondoen, veurdoen, verdoen, bedoen etc. In't Arabisch kin me soortgelieke rijkes make door op dezelfde 
wortel versjellende aander werkwaord te bouwe. Dit gebaort volges vaste petroene. De versjellende petroene beneump me met 
Romeinse defers; me sprik daan vaan stam I tot en met stam X. Hoeger stamme, tot en met XV, koume mer incidenteel veur. 

Aon edere stam zit e zeker beteikenispetroen verboonde. Dat welt zegke: me kin verwachte tot es't werkwoord vaan stam I 
beteikenis x heet, stam II beteikenis xa heet, stam III beteikenis xb etc. Zoe is stam IV deks de causatief vaan stam I. Die 
petroene stoon heioonder in de tabel aongegeve. Daomet moot me evels oetkieke: dit zien mer globaol regelmaoteghede, gein 
vaste regele. Veur de beteikenis vaan de hoeger stamme zeker te weite, moot me d'n dictioanir pakke. 

Veur 'ne gegeve wortel bestoon neet otomatisch alle tien meugeleke stamme. Sterker nog: dat kump eigelek neet veur. In't 
bezunder stam IX (vaan kleur versjete) kump mer beperk veur (naomelek allein bij wortele die met kleur te make hobbe). Toch 
gebruuk de Arabische grammair veur alle stamme't paradigma fa ala. Heioonder is dat ouch gedoon; vorm die ech bestoon 
zien vetgedrok. Alle vorm zien, wie gebrukelek, in de derde persoen inkelvoud. 


Stam 

perfectum 

imperfectum 

verwachde beteikenis 

1 

fa' ala 

yaf 'alu 

neutraol 

II 

fa' ‘ala 

yufa' * ilu 

intensitief, causatief 

III 

fa' ala 

yufa' ilu 

conatief (naostreve) 

IV 

’ af' ala 

yuf' ilu 

causatief (dudeleker es II) 

V 

tafa' ‘ ala 

yatafa' ' alu 

reflexief/passief bij II 

VI 

tafa ‘ ala 

yatafa'alu 

wederkiereg (d'n ein d'n aander) 

VII 

(’i)nfa'ala 

yanfa'ilu 

reflexief/passief 

VIII 

(’ ijfta' ala 

yafta'ilu 

idem 

IX 

(’ i)f' alia 

yaf' allu 

vaan kleur versjete 

X 

(’ ijstaf ‘ ala 

yastaf' ilu 

'weike' causatief 


Werkwaord met bezunderhede in de verveuging 

Versjellende werkwaord hobbe bezunderhede boedoor ze neet (kinne) goon wie fa 'ala of zien derivatieve. In de ierste plaots 
zien dat verdobbelde werkwaord: werkwaord boevaan d'n twieden en derde wortelconsonant aonein geliek zien. In zoe'n 
werkwaord koume de twie gelieke wortelconsonante boe't kin nao-ein toe. E veurbeeld is J farm 'vlochte': es regelmaoteg 
werkwoord zouw't *farara zien. Tegeneuver de vorm } farra 'heer vlochde' steit evels OyJ fararta 'diech vlochdes', boe de 
twie r'e wel vaanein aofkoume, umtot't Arabisch gein drei consonante achterein verdreug. Let op: werkwoordsvorm wie deze 
weure met ein letter minder gesjreve, aongezeen verdobbelde consonante neet dobbel weure gesjreve. Daorum dus mer ein ra ’ 
in J. 

Ouch kint't Arabisch zoegeneumde zwake werkwaord. In tegestelling tot de Germaanse taole, boe dit de term is veur gewoen, 
regelmaotege werkwaord, steit dit in de Semitische taole veur werkwaord met minstens eine zwake wortelconsonant. Dit zien 
consonante die oonder umstandeghede verdwijne daan wel sametrekke met de vocaole oet 't werkwoord, zoetot in de 
werkwoordsvorm neet alle drei de consonante trok zien te zien. 

Zwake wortelconsonante zien waw en yd \ In ierste positie gedreug ziech de hamz soms ouch es 'ne zwake wortelconsonant;^ 
heer verdwijnt evels vaol minder gaw es die aander twie. Werkwaord met 'ne zwaken ierste wortelconsonant ( zwake fa 
werkwaord) hawwe hunnen ierste radicaol in't perfectum, meh in't imperfectum en d'n imperatief verdwijnt heer in't neet 
(t—Mj waqafa 'stoppe, heer stopde', i—Mi yaqifu 'heer stop', uM qif' stop'). Werkwaord met 'ne zwaken twiede wortelconsonant 
(hoi werkwaord) laote hunnen twiede radicaol allein in de masdar zien; in alle aander vorm weurt heer tot 'ne lange vocaol; es 
twie consonante drop volge zelfs allein mer 'ne korte vocaol (beveurbeeld M l* naka 'poppe, heer popde', yanlk 'heer pop', 
nik 'pop!', vaan de wortel n-y-k). Bij werkwaord met 'ne zwake derde wortelconsonant (zwake lam-werkwaord) fuseert de 
derde radicaol miestal met d'n oetgaank, tot 'ne J6nge vocaol; es deen oetgaank met 'ne consonant begint blijf ze evels behawwef 
dewijl ze bij d'n imperatief gans verdwijnt ((J*- baka 'kriete, heer kreet', (Jf-’yabki 'heer krit', wU ( ’i)bki 'kriet!', meh 
bakayta 'diech krits'). Werkwaord met 'ne zwaken iersten en derde wortelconsonant heite dobbelzwake werkwaord (beveurbeeld 




ij) wafa 'vervolle'). Es de twiede radicaol evels zwaak is en de derde ouch (en ze zien neet geliek), gedreug ziech de twiede 
radicaol es 'ne sterke en verdwijnt neet (^J •) nawa 'meine', wortel n-w-y). Dao besteit ei verdobbeld zwaak werkwoord: ^ 
hayya 'leve'. 

Werkwaord met veer wortelconsonante bestoon ouch, meh die hobbe gans aander petroene es die vaan drei. Werkwaord vaan 
stam I goon zoe vaol wie meugelek volges't sjema R 1 aR 2 R 3 aR 4 a (R=wellekaorege wortelconsonant, of radicaol), dus met de 
twiede en derde wortelconsonant same op de plaots vaan de twiede bij gewoen werkwaord. In't imperfectum en d'n imperatief 
zouwe evels veurkoume drei consonante achterein klinke es dat sjema woort aongehawwe. Daorum blijf de a nao d'n ierste 
radicaol stoon. Veurbeeld: targama 'vertaole, heer vertaolde', fi yutargimu 'heer vertaolt', ^} targim 'vertaol'. Bij de 

hoeger stamme moot me deks, um aon de klaankwette te blieve voldoen gans aander sjemata gebruke; zoe weurt beveurbeeld 
bij stam II ta- veur de stam geveug es alternatief veur verdobbeling vaan de twiede radicaol. 

Werkwaord m^t bezunderhede wie dees zien talriek, meh ech oonregelmaotege werkwaord gief 't koelek. 't Dudelekste 
veurbeeld is fj b ra ’a 'zien', wat in't imperfectum d'n hamz verluis: if* yara 'heer zuut'. 


Syntaxis 

't Arabisch, entans't Klassiek Arabisch, heet basaol 'n woordvolgorde VSO, dat welt zegke tot't werkwoord veuraon steit. Neet 
alle zinne hobbe e werkwoord: 't woord zien weurj in gewoen zinne in't imperfectum neet tot oetdrokking gebrach. In zoe'n 
zinne, ellipse , steit't oonderwerp veuraon: I jj ( ’a)r-ragulu fi l-bayt(i) 'de maan is in hoes'. Aongezeen Arabische 

werkwoordsvorm sterk synthetisch zien, blijf't oonderwerp ouch hiel deks oonoetgedrok (zuug versjellende veurbeelde bove). 

Adjectieve koume nao substantieve. Es de staot vaan bepaoldheid vaan krach is, kump e lidwoord veur allebei: 

( ‘a)z-zubru l-kabTr(u) 'de groete 161'. 

Echte infinitieve bestoon neet, echte holpwerkwaord ouch koelek. 

De meugelekhede veur't vorme vaan betrekkeleke bijzinne zien in vergelieking met't Limborgs beperk en statisch. Bijzinne 
ingeleid door 'n oondersjikkend voogwoorcl hqbbe deks't oonderwerp (of veurluipeg oonderwerp) in d'n accusatief stoon 
(vergeliek de Indogermaanse a.c.i.): L* I (J (jj qultuki ‘inna fi l-bayti kalban 'iech zegk d'ch tot 'nen hoond in hoes 
steit!’ 

Dialekte 



Hoofartikel: Arabische dialekte 

't Modern Standaardarabisch (MSA), de taol die me in gesjreve publicaties en formeel 
touwspraoke huurt, is niemes zien mojertaol. In plaots daovaan spreke de Arabiere 
versjellende dialekte, die ziech oet't Klassiek Arabisch (of beter: Aajd-Arabisch) hobbe 
oontwikkeld. In de Arabische wereld heers dus 'n diglossie. 

Dialektische versjelle bestoonte al dudelek in de klassieken tied. Allewijl zien de 
versjellende Arabische dialekte oetgewejjerd tot variante die soms zoe wied oeterein 
ligke, tot me vaan taole zouw kinne spreke. Veural de Maghrebijnse en de 
Mesopotamische volkstaole zien oonderein koelek te verstoon. De groete versjelle zien 
neet allein oontstande door 'n separatie in tied (14 iewe sinds d'n islam) en ruimte, 

(Aramees, Koptisch, Berbers) hobbe de dialekte versjellende kante opgesjik. 

Wie bij alle gevalle vaan standaardtaole met vaol dialekte is't e probleem of en wienie me daan vaan apaarte taole zouw mote 
spreke. De kwestie is deks gepolitiseerd: nationalisme en secularisme vint deks zien oetdrokking in steun veur erkinning vaan 
de volkstaol, dewijl islamisme en panarabi sme motieve zien veur't behaajd vaan die staandaardtaol. Allein't Maltees weurt 
oonveranderlek es apaarte taol behandeld. Ethnologue kint, Klassiek Arabisch metgerekend, 35 'Arabische taole' 



Globaol indeiling vaan de Arabische 
dialekte 


ouch de versjellende substraottaole 


Sommege dialekte hobbe belaankriek mier prestiesj es aandere. Dudelek zuut me dat in Egypte: 't Oonder-Egyptisch dialek 
(vaan steideleken oersprunk) heet, es taol vaan't (nao bevolking) groetste land in de regio, e groet aonzien en is de taol vaan 
vaol films die me in gans't taolgebeed zuut (en versteit!). Op't Bove-Egyptisch evels (vaan bedoeiensen oersprunk, noe op't 
land gesproke) weurt neergezeen. 


De inheimse naom veur dialekte is yy I) darigah, dewijl't Standaardarabisch (maak neet oet Klassiek of Modern) 
fusha weurt geneump. 



al- 















Universeel veranderinge 

'n Aontal kinmerke zuiit me in alle, bekans alle of toch de mieste Arabische dialekte trok: 

klaanklier 

■ De hamz verdwijnt es foneem. Aon't ind vaan 'n syllaab verleng 'r de veurgoonde vocaol, volgend op 'nen 
aandere consonant verdwijnt 'r gans. Aon't begin vaan e woord weurt 'r nog wel gearticuleerd. Dit kaom al in 
sommege Aajdarabische dialekte veur en is noe algemein. 

■ Korte / en u weure deks dooreingehaold en valle in e groet aontal dialekte same in ei foneem (/a/). Ouch vint in 
vaol gevalle elisie vaan die letters plaots. 

■ De twieklaanke ay en aw verandere in respectievelek e en o, foneme die de staandaardtaol neet kint. 
Oetzundering is vaanaajds't Libanees dialek. 

■ dad en za ‘ goon in ei foneem samevalle. De dad kin es za ’ goon klinke, meh't kin ouch umgekierd. In 
sommege dialekte vorme inkel woord dao-op 'n oetzundering. 

grammair 

■ De naomvalle zien verdwene. In't gezoond miervoud en d'n dualis euverleef d'n awwe vorm veur genitief en 
accusatief same. Ultraperifeer dialekte wie die in Centraol-Azie bewoere nog reste vaan de verbuiging. 

■ D'n dualis verdwijnt bij werkwaord en veurnaomwaord, meh blijf in de mieste dialekte bij naomwaord. In't 
Maltees besteit 'r ouch dao neet mie. 

■ Door't oetvalle vaan de korte slotvocaole verdwijne neet allein de naomvalle meh ouch de subjunctief en 
apocopaot. Constructies speciaol met die wijze verdwijne (wie lam + apoc., oontkinning vaan't verleie) zoe 
ouch. 

■ 't Passief verdwijnt, oetgezunderd e paar gevalle in conservatief bedoe'ienedialekte. In plaots daovaan gebruuk 
me stam VII, wat ouch 'n passief beteikenis suggereert. 


A •* 

■ 't Aajd vraogend veurnaomwoord ma 'wat' weurt vervaange door j* rtf jjjl ayyu say ’in (huwa), of beter e 
woord wat vaan die oetdrokking aofstamp. 

■ Telwaord weure neet mie nao geslach verboge. In't MSA zien ze gespegeld (d.w.z. vrouweleken oetgaank bij 
manneleke waord, geinen oetgaank bij vrouweleke waord), in de dialekte hobbe ze ummer 'ne vrouweleken 
oetgaank. 

vocabulair 

■ 't KA en't MSA zien taole met mer wieneg lienwaord. De dialekte hobbe 'rs vaol mie. Zoe'n waord koume oet de 
substraottaole (Aramees in Mesopotamia en de Vrochbaar Haafmaon, Koptisch in Oonder-Egypte, Nubisch in 
Bove-Egypte, Berbertaole in de Maghreb) meh ouch in groete maote oet adstraot- en superstaottaole (Perzisch, 
Grieks, Turks, Italiaans, Frans, Ingels). 


Indeiling 

't Indeile vaan Arabische dialekte is bepaold neet zoe gemekelek es bij vaol aander taole 't geval is. Door gans't Arabisch 
taolgebeed loupe naomelek sociologische sjeislijne; dat welt zegke tot de belaankriekste versjelle tosse de Arabische dialekte 
neet geografisch meh historisch-sociologisch zien bepaold. Arabische dialekte laote ziech verdeile in sedentair en bedoeiense 
dialekte. De sedentair dialekte kin me weer opdeile in groetsteideleke en provinciaol dialekte, de bedoe'ienedialekte kin me 
wijer verdeile in dialekte vaan (klein)veenomade en kemelnomade. De veurnaomste determinator is de oetspraok vaan de qaf 
(zuug oonder). 

Dit welt evels neet zegke tot leie vaan 'n zeker sociaol klas ummer ein soort dialek praote. Groetstadse dialekte huurt me 
beveurbeeld in Jeruzalem, Damascus en Cairo, meh ouch op't Oonder-Egyptisch platteland (dit kump door de oetstraoling vaan 
de stad Cairo). In Tripoli en Bagdad dao-entege weurt bedoeienedialek gepraot, aongezeen de bevolking vaan die regio's 
oersprunkelek bedoeiens waor. 't Einege wat neet sjijnt veur te koume zien bedoeiene die stads praote. 

De bovestoonde versjelle goon trok tot de vreugsten tied. Nao de Arabische expansie hobbe ziech ouch aander versjelle 
oontwikkeld, die vaol mie geografisch vaan karakter zien. Daodoor heet't welzeker zin veur de Arabische dialekte geografisch 
in te deile. Globaol geit dat zoe: 


Arabisch sjiereiland 



■ Golf-Arabisch (incl. Choezestaans Arabisch, in Iran) 

■ Hidjaz-Nadjidialekte 

■ Jemenitisch (incl. Ta'izzi-Adeni Arabisch) 

■ Noordelek Arabisch 

■ Omaans Arabisch (incl. Dhofari Arabisch) 

■ Bahreins Arabisch 

Mesopotamia 

■ (Centraol-)lrakees 

■ Noord-Mesopotamisch 

Levant 

■ Syrisch Arabisch 

■ Libanees 

■ Palestijns 

■ Maronitisch (op Cyprus) 

Nieldel 

■ (Oonder-)Egyptisch Arabisch 

■ Saidisch (in Bove-Egypte) 

■ Soedanees Arabisch 

■ Tsjadisch Arabisch 

Maghre b 

■ Marokkaans 

■ Algerijns 

■ Tunesisch 

■ Libisch 

■ Andalusisch (oetgestorve) 

■ Maltees 

■ Saharaans Arabisch 

■ Hassaniyyah (o.m. Mauritania) 

■ Nigeriaans Arabisch (boete de Maghreb, meh taolkundeg verwant) 

Oosteleke periferie (zuug ouch Mesopotamia en Arabisch sjiereiland) 

■ Sjirvaans Arabisch (in Azerbaidzjan, oetgestorve) 

■ Centraol-Aziatisch: Chorosaans Arabisch (oostelek Iran); Oezbeeks Arabisch; Tadzjieks Arabisch; Afghaans 
Arabisch 

Creooltaole 

■ Nubisch Arabisch 

■ Juba-Arabisch 

Veurnaom versjelle 

■ Zoewie hove gezag, versjelt de realisatie vaan de q nao gelaank de sociologischen oersprunk vaan e dialek: 

■ Zien oersprunkeleke realisatie Iql heet't in vaol boeredialekte. Ouch kump dao veur: Ikl, veural op't 
Palestijns platteland. 

■ In steideleke dialekte weurt de q gereduceerd tot /?/, ofwel 'ne glottisslaag. (Dit kin umtot de hamz verdwene 
is). 




■ Bedoe'i'ene spreke de q ummer stumhobbend oet: es IgI (gk met de huig gemaak), Igl of /dj/, bij 
kemelnomade soms /dz/. 

■ Ouch de gim kin versjellend klinke. De oersprunkeleke realisatie /gty huurt me veural nog in Bove-Egypte, Igl 
oonder mie in Oonder-Egypte, /&,/ of I 3 I orges aanders. 

■ De interdentaol fricatieve (t, d en z) weure in vaol sedentair dialekte veranderd in plosieve (f, d en d 
respectievelek), of minder deks in sibilante (s, z en s). 't Leste perces is umgekierd in't Chorasan-Arabisch (wat 
dit dialek in Arabische oere gelispeld deit klinke). 

■ De emfatische consonante zien bekans euveral gebleve, meh ze zien verdwene oet't Maltees, Maronitisch en 
Centraol-Aziatisch Arabisch. Vaol Maghrebijnse dialekte, in't bezunder Hassaniyyah en taoleilande deper in 
Wes-Afrika, hobbe zjus aander consonante opgeplits in sumpel en emfatische variante, boe dat oersprunkelek 
neet't geval waor. 


Vocabulair 


Lienwaord 

't Arabisch, veural 't Modern Standaard Arabisch, heet relatief wieneg lienwaord. Gedeiltelek velt dit te verklaore oet 't 
wortelsysteem, wat lang waord met vaol consonante neet verdreug. Umgekierd is dit systeem met zien vaol meugeleke 
aofleiinge ouch oetstekend gesjik veur neologismes te make. Oet aw tije koume waord wie o)Ji wardah 'roes' oet 't 
Aajdperzisch , wat compleet is ingeborgerd. Internationaol dinger kinne weure beneump met inheimse wortele: i—AIp hadf 
'telefoon'. Lienwaord' veur dat soort dinger bestoon wel, meh lievere daan deks 'n oonhendeg waord met vaols te vaol 
consonante op: / kumbiyudr (met zes consonante) neve hasub ’computer'. Dat ierste woord kin in't Arabisch neet 

weure, gemaak tot verkleinwoorek (gebroke) miervoud of.werkwoord. Bij waord met.veer wortelconsonante kin dat nog wel: 
faylasuf 'filosoof', /u/sayf'filoseufke', falsafa(h) 'filosofie', A —tafalsafa 'filosofere'. 

Arabische waord in't Limborgs 

'n Aontal waord, boe-oonder vaol alledaogse, zien in't Limborg s en aander modern westerse taole gekoume. 't Geit um waord 
wie admiraol, alcohol ('de geis'), algebra, defer ('nul'), fakir ('erme'), kernel, koffie, masker, matras, pappegej, soda en sokker. 

Arabische literatuur 


A1 veur de koms vaan d'n islam, in d'n tied vaan de zoegenaomde jahiliyyah 'oonweitendheid'), gaof't poezie; sommege 

meine zelfs tot de beste Arabische poezie zjus toen is gemaak. 't Gief verzaomelinge vaan poezie oet't ind vaan de zesden iew. 
Ouch weurt gedach tot sommege bekinde verhaole, wie dat vaan Sinbad de ziemaan, toen al in oraole vorm bestoonte. 

D'n islam meinde 'ne klap veur de literatuur, die noe in de fanatiek-religieus umgeving es 'ijdelheid' woort gezeen, meh 
beteikende ouch't oontstoon vaan de Koran , wat gelt es't belaankriekste prozastok in de Arabische literatuur. De Koran is door 
zien positie es heileg book vaan de moslims in't groetste deil vaan de Arabische wereld algemein bekind en heet de literatuur in 
dees taol deepgoond beinvleujd. Oet dezelfden tied kint me de hadieth had!t, oetspraoke vaan Mohammed), wie bove 

al gezag definieerde de Koran't Klassiek Arabisch; de literatuur oet dees iewe is de klassieke Arabische literatuur. 

In de klassieken tied bleujde wetensjap, filosofie en theologie ( exegees) ; fictioneel (bellettristische) literatuur waor (wie ouch 
laank in de Westerse wereld) miestal in de vorm vaan poezie of in 'berijmp proza' (wie de zoegenaomde maqamah, V&A te 
vergelieke met laat-middeliewse westerse werke wie de Beatrijs of de Canterbury Tales). Dao waor epische en vertellende 
literatuur (wie de vertelsele vaan doezend-en-eine nach), romantische literatuur (wie Lailah en Madzjnoen) en satire. 

Westerse genres wie buun en roman kaome op met de Arabische Renaissance (an-Nahdah, zuug bove). 

Bronne 


Dit ardkel is gooddeils gebaseerd op, meh neet euvergenome vaan, Willem Stoetzer, Arabische grammatica in schema's en 
regels, Bussum 1997, wie ouch op (meh neet vertaold oet) de:Arabische Dialekte, en:Arabic language, en:Arabic alphabet, 
en:Arabic literature, en:Variedes of Arabic. 

